
az elsõ jeruzsálemi látogatás

A templom megtisztítása

Mikor és milyen alkalommal látogatott el Jézus Jeruzsálembe, és miért ekkor?

A mennyegzõt követõen a közelgõ húsvét ünnepére Jézus is elment Jeruzsálembe.

A Jordán mellett történt bemutatkozás és bizonyságtétel után Jeruzsálemben saját maga akart bemutatkozni a népnek az igazi nagyságában és méltóságában.

Ezzel a tettével a legszentebb helyen lépett fel Messiásként.

Ez a bemutatkozás azért volt nagyon jelentõs, mert a húsvét ünnepére az ország és az egész birodalom területérõl összesereglett a zsidóság, és amit láttak és hallottak, azt elvitték magukkal ki-ki a saját környezetébe és országába.

Mit váltott ki Jézusból az a körülmény, amit a templom udvarára belépve meglátott?

Jézust felháborította az, amit a templom udvarán látott, ami sokkal inkább hasonlított egy vásártérhez, mint templomhoz, ahol Isten találkozik az õ népével.

Korábban Mózesnek azt mondta az Úr: „Ne jöjj ide közel, old le a te saruidat lábaidról; mert a hely, amelyen állasz, szent föld”.  II. Móz. 3,5.

„És kötélbõl ostort csinálván, kiûzé mindnyájukat a templomból, az ökröket is, a juhokat is; és a pénzváltók pénzét kitölté, az asztalokat pedig feldönté.” Ján. 2,15.

Ennek a jézusi reakciónak és cselekménynek van-e valamilyen üzenete a mi idõnkre és a mi életünkre vonatkozóan?

Istennél „nincs változás, vagy változásnak árnyéka”, ezért azt a helyet, ahol Isten találkozik az õ népével, ma is ugyanolyan szentnek kell tekinteni, mint régen.

„Ha a nép nem nyer helyes fogalmat az igazi istentiszteletre és tiszteletadásra vonatkozóan, akkor egyre jobban növekedni fog az a hajlam, hogy a szentet és örökkévalót egy fokra helyezze a közönségessel, és így megtörténhet, hogy az igazság vallói megsértik Istent, és a vallás gyalázatát szolgálják. Hamis és fejletlen fogalmaikkal sohasem lesznek képesek a szent mennyet becsülni, és nem tudnak elõkészülni a mennyei udvarokban lévõ imádókkal való egyesülésre. Mert ott, ahol csak tisztaság és tökéletesség uralkodik, minden lény csak tökéletes tisztelettel közeledhet Istenhez és az õ szentségéhez.” (5. Test.365,1)

Hogyan hatott Jézus cselekedete a tanítványaira, és mit váltott ki a templom udvarán tartózkodó emberekbõl?

Elõször valószínûleg a tanítványok is meglepõdtek a Jézustól szokatlan határozottság és erélyes fellépés megnyilatkozásán.

Késõbb azonban megemlékeztek arról, hogy meg van írva: „A te házadhoz való féltõ szeretet emészt engem”.  Ján. 2,17.  (  Zsolt. 69,10.

Azok, akik ellen irányult Jézus felháborodása, elõször kimenekültek a templomból, késõbb azonban vissza sompolyogtak, és megpróbálták kérdõre vonni Jézust.

Azt követelték Tõle, hogy mutasson jelt nekik annak bizonyítására, hogy felhatalmazása van Istentõl arra, hogy ezeket cselekedje a templomban.

Ekkor mondta el Jézus a testének templomáról azt a példabeszédet, amit késõbb az elítéltetésénél is felhasználtak ellene szóló vádként, pedig Õ jelként szánta azoknak, akik Õt hallgatták.

Ezt a jelnek az üzenetét azonban még a tanítványai is csak a feltámadása után értették meg, hogy „az Õ testének templomáról szólt” nekik. Ján. 2,22.

Mire kell emlékeztessen bennünket az a tény, hogy Jézus jelképes értelemben hivatkozik a templomra?

„Nem tudjátok-é, hogy ti Isten temploma vagytok, és az Isten Lelke lakozik bennetek? Ha valaki az Isten templomát megrontja, megrontja azt az Isten. Mert az Isten temploma szent, ezek vagytok ti.” I. Kor. 3,16-17.

Jézusnak ez a templom tisztító cselekedete jelképes üzenetet képvisel felénk.

„A jeruzsálemi templom udvarait betöltötte a rengeteg szentségtelen üzérkedés, és ez nagyon jól jellemezte az érzéki gyönyörök, szentségtelen gondolatok jelenlététõl beszennyezett szív templomát.” (JÉ. 125,1.)

Ezzel a tettével Jézus bemutatta az igazi küldetését: „a szívet akarja megtisztítani a bûn szennyétõl ( a lelket megrontó földi kívánságoktól, önzõ vágyaktól, bûnös szokásoktól”.  (u.o.)

A lelkünk templomát csak Jézus tisztíthatja meg, de most nem tör be erõszakkal, nem úgy fog jönni hozzánk, mint egykor a jeruzsálemi templom megtisztítására, hanem a beleegyezésünket kéri hozzá. Jel. 3,20.

Lett-e valamilyen eredménye annak, hogy Jézus ilyen módon lépett fel és mutatkozott be a Jeruzsálemben tartózkodó embereknek?

„Sokan hívének az Õ nevében, látván az õ jeleit, amelyeket cselekszik”. Ján. 2,23.

Nikodémus látogatása

Mit tudhatunk Nikodémusról, ki volt Õ és milyen helyet foglalt el a zsidó társadalomban?

Nikodémusról azt tudhatjuk, hogy a zsidó államigazgatásban magas beosztású, bizalmi tisztséget töltött be.

Magasan képzett és nagyra becsült tagja volt a nemzeti tanácsnak.

Tudhatunk-e valamit arról, hogy Jézussal kapcsolatban mi volt a véleménye Nikodémusnak, és hogyan gondolkodott felõle?

Amikor szemtanúja volt a templomi jelenetben megnyilatkozó isteni erõnek, majd azt követõen a betegek gyógyítását is láthatta, többé nem volt kétsége afelõl, hogy Jézus az Isten küldötte.

Ettõl kezdve õszintén vágyott arra, hogy egy közvetlen személyes beszélgetést folytathasson Jézussal.

Ha ezt a beszélgetést a nyilvánosság elõtt kezdeményezi, akkor olyan következménye lett volna, amiket ekkor még nem tudott nyíltan vállalni.

Ezért úgy döntött, hogy titokban fogja megkeresni Jézust.

Ilyen háttér mellett jött létre az a különös éjszakai találkozás, valószínûleg ott Jeruzsálem fölött, az Olajfák hegyén, Jézus kedvenc tartózkodási helyén.

Eredményes volt Nikodémus látogatása, mit tudhatunk a késõbbi életérõl?

Volt olyan eset, amikor éppen Nikodémus határozott fellépése hiúsította meg a fõpapoknak Jézus ellen irányuló összeesküvésének sikerét.   Ján. 7,5-53.

Mivel nagytekintélyû és befolyásos ember volt, ezért nem merték figyelmen kívül hagyni a tiltakozását és a tanácsát.

Nikodémus volt az is, aki arimathiai Józseffel együtt engedélyt kértek Pilátustól, hogy levegyék Jézust a keresztrõl, és méltó módon temessék el.

Jézus temetésére Nikodémus egy rendkívül értékes balzsam kenetet hozott mirha és áloé keverékébõl, „mintegy száz fontot”, így fejezve ki rendkívüli tiszteletét a halott személye iránt.

Egy font akkoriban 327 gramm volt, Nikodémus tehát mintegy 32-33 kg fûszert hozott magával Jézus temetésére.

Ez a cselekmény határozott kiállásról tesz bizonyságot Jézus mellett, és igen nagy bátorságról, akkor, amikor még a tanítványai sem merték nyíltan vállalni a Vele való közösséget.

Beszélgetés az újjászületésrõl

Mire mutatott rá Jézus azon a beszélgetésen, ami közte és Nikodémus között történt ezen az éjszakán?

Jézus ahelyett, hogy figyelemre méltatta volna Nikodémus bevezetõ köszöntését, azonnal más irányba terelte a beszélgetést.

Mivel ismerte látogatóját és a látogatásának célját is, ezért mindjárt egy olyan tárgyra tért át, amely a legaktuálisabb volt a látogató számára.

„Bizony mondom néked, ha valaki újonnan nem születik, nem láthatja meg az Istennek országát.”   3. vers.

Jézus ezzel azt akarta világossá tenni, hogy látogatójának nem annyira ismeretekre van szüksége, hanem sokkal inkább a lelki újjászületésre.

Mit jelent és hogyan történik meg az a víztõl és Lélektõl való újjászületés, amirõl Jézus beszélt?

Az újjászületésnek az a formája, amirõl Jézus beszélt, nem mehet végbe csupán emberi erõfeszítésre, ez Isten teremtõ mûve az emberben.  Ján. 1,12-13.  II. Kor. 5,17.

Ami Jézus születésekor történt, az történik a mi újjászületésünk alkalmával is.

A Szentlélek száll reánk, a Magasságos ereje árnyékoz meg bennünket, aminek eredményeként megszületik bennünk az Isten fia.

A mások által is látható megszületés pedig a keresztség alkalmával történik.

Milyen elõkészületre van szükség ahhoz, hogy az újjászületés valóban bekövetkezzen az ember életében?

Világosságot gyújt Isten az ember szívében, hogy teljesen új fényben lássa meg a múltat, a jelent és a jövõt. II. Kor. 4,6.

Ellenséges érzést támaszt a bûnnel szemben az ember lelkében, bár még mindig cselekszi az elõzõ életében megszokott bûnöket, de eközben már egyre inkább nem érzi jól magát, és vádolja érte a lelkiismerete. I. Móz. 3,15.

Mivel a bûn következtében az akaratunk is a bûn uralma és rabszolgasága alá került, ezért ilyen vonatkozásban is az isten szabadító kegyelmére van szükségünk, mert csak így vagyunk képesek jó döntést hozni, és akarni a bûntõl való elfordulást és szabadulást. Fil. 2,13.

A meghozott döntés végrehajtásához, vagyis a megvalósításhoz is Isten ad erõt és hatalmat, mert csak ezzel az erõvel leszünk képesek megmaradni az Isten melletti döntésünk állapotában, és folyamatosan cselekedni azt, ami kedves Isten elõtt. Ján. 1,12.  Zsolt. 51,12.

Befejezõdött-e Isten megváltó mûve az újjászületéssel, nevezhetjük-e ezt az eseményt célba érkezésnek?

Az újjászületés csak kezdete és nem célba érkezése a hívõ életnek, de nélküle nem léphetünk be a valóságos keresztény életbe. Róm. 8,29-30.

Milyen helyzetet és körülményt biztosít Isten minden újjászületett ember számára?

Újjászületésünkkel egy idõben Jézus Krisztus megváltó mûve minden bûnvádat levesz rólunk.  Róm. 5,1.  Gal. 3,27.  

Isten a maga fiaivá fogad bennünket úgy, mintha soha sem vétkeztünk volna. Luk. 15,20-24.

Istennek ezt a megbocsátó, fiúvá visszafogadó eljárását a Szentírás megigazításnak vagy hit általi megigazulásnak nevezi.

Ez nem más, mint helycsere Jézussal, aki mint Megváltó kész a helyünkre állni az ítéletben, hogy mi pedig az Õ helyébe állva az Õ bûntelen életét felöltözve az Isten fiaivá lehessünk. Jel. 19,8.

Milyen elvárása van Istennek az újjászületett emberrel szemben?

Mindenki természetesnek tartja, hogy egy újszülöttnek szinte naponta kell fejlõdni és növekedni, mert ennek hiányában csak betegségrõl lehet beszélni, úgy testi mint lelki és szellemi vonatkozásban is, amibõl vagy kigyógyul a gyermek vagy pedig végzetes következménye lesz.

Hasonlóképpen várja tõlünk a mennyei Atyánk is azt, hogy folyamatosan fejlõdjünk és növekedjünk.

„Mint most született csecsemõk, a tiszta, hamisítatlan tej után vágyakozzatok, hogy azon növekedjetek.”  I. Pét. 2,2.





